Gnomov projekat dokumentacije
gnome-doc-list@gnome.org
Proverite da nije utišan, da su kablovi ispravno priključeni, i da je zvučna kartica otkrivena.

# Ne čujem nikakav zvuk na računaru

Ako ne možete da čujete nikakav zvuk na računaru, na primer kada pokušavate da pustite muziku, probajte ove korake za rešavanje problema da vidite da li možete da otklonite problem.

# Uverite se da zvuk nije utišan

Otvorite izbornik sistema na desnoj strani gornje trake i uverite se da zvuk nije utišan ili potpuno isključen.

Neki prenosni računari imaju prekidače ili tastere na tastaturama—pokušajte da pritisnete taj taster da vidite da li će se zvuk pojačati.

Trebate takođe da proverite da niste utišali program koji koristite za puštanje zvuka (npr. vaš program za muziku ili filmove). Program može da ima dugme za utišavanje ili jačinu zvuka na glavnom prozoru, i zato proverite to. Takođe, otvorite Podešavanja iz pregleda aktivnosti i pritisnite Zvuk. Idite na jezičak Programi i proverite da program nije utišan.

# Proverite da li su zvučnici upaljeni i ispravno priključeni

Ako vaš računar ima spoljne zvučnike, uverite se da su upaljeni i da je jačina zvuka pojačana. Uverite se da je kabal zvučnika bezbedno priključen u „izlaznu“ priključnicu zvuka na vašem računaru. Ova priključnica je obično svetlo-zelene boje.

Neke zvučne kartice imaju mogućnost da prebace priključnicu koju koriste za izlaz (na zvučnike) i ulaz (iz mikrofona, na primer). Izlazna priključnica može biti drugačija kada radi pod Linuksom nego kada radi pod Vindouzom ili Mek OS-om. Pokušajte na smenu da povežete kabal zvučnika na drugu zvučnu priključnicu na računaru da vidite da li će da radi.

Poslednja stvar za proveru je da li je audio kabal bezbedno priključen na poleđinu zvučnika. Neki zvučnici imaju više od jednog ulaza.

# Proverite da li je izabran odgovarajući zvučni uređaj

Neki računari imaju instaliranih više „zvučnih uređaja“. Neki od njih imaju mogućnost otpuštanja zvuka a neki ne, tako da trebate da proverite da li ste izabrali onaj pravi. Ovo može da obuhvati neke probe-i-greške za izbor one prave.

Otvorite pregled Aktivnosti i počnite da kucate Zvuk.

Kliknite na Zvuk da otvorite panel.

U jezičku Izlaz. Pribeležite koji uređaj i koji profil su izabrani (tako da ćete moći da se vratite na osnovne izbore ako njihova promena ne bude radila).

Za izabrani uređaj, pokušajte da promenite profil—pustite zvuk nakon što izmenite profil da vidite da li će raditi. Možda ćete morati da isprobate svaki profil sa spiska.

Ako ovo ne radi, možete da pokušate da uradite isto za svaki drugi uređaj koji se nalazi na spisku.

# Proverite da li je zvučna kartica ispravno otkrivena

Možda vaša zvučna kartica nije ispravno otkrivena. Ako je ovo u pitanju, vaš računar će misliti da nije u mogućnosti da pušta zvuk. Mogući razlog zašto kartica nije ispravno otkrivena je taj da upravljački programi za nju nisu instalirani. Moraćete ručno da instalirate upravljačke programe za karticu. Kako ćete to uraditi zavisi od kartice koju imate.

Možete da vidite koju zvučnu karticu imate koristeći naredbu lspci u terminalu. Idite na pregled aktivnosti i otvorite terminal. Moraćete da pokrenete lspci kao superkorisnik; upišite ili sudo lspci i unesite vašu lozinku, ili su, unesite korenu (administrativnu) lozinku, zatim upišite lspci. Pogledajte da li se na spisku nalazi neki audio controller ili audio device—treba da sadrži marku i model zvučne kartice. Naredba lspci -v će prikazati spisak sa detaljnijim podacima.

Možete biti u mogućnosti da pronađete i instalirate upravljačke programe za vašu karticu. Bolje je da pitate na forumima podrške (ili negde drugde) vaše distribucije Linuksa za uputstva.

Ako ne možete da nabavite upravljačke programe za vašu zvučnu karticu, možda ćete želeti da kupite novu. Možete da nabavite zvučne kartice koje mogu biti instalirane unutar računara i spoljne USB zvučne kartice.